หุ้นสหรัฐฯปิดในแอดนบวก
ดัชนีหุ้นดาวโจนส์ ปิดที่ 12,942.23 จุด  เพิ่มขึ้น 33.53 จุด ด้านแนสแดค ปิดที่ 2,965.90 จุด เพิ่มขึ้น 23.30 จุด
20 ก.ค. 2555

ดัชนีหุ้นดาวโจนส์ ปิดที่ 12,942.23 จุด  เพิ่มขึ้น 33.53 จุด ด้านแนสแดค ปิดที่ 2,965.90 จุด เพิ่มขึ้น 23.30 จุด
ตลาดหุ้นสหรัฐฯวานนี้  ปิดบวกเป็นวันที่ 3 ติดต่อกัน หลังนักลงทุนเมินข้อมูลทางเศรษฐกิจที่น่าผิดหวัง และพุ่งสายตาไปที่รายงานผลประกอบการอันสดใสของบริษัทยักษ์ใหญ่อย่าง IBM
ดัชนีหุ้นดาวโจนส์ เพิ่มขึ้น 33.53 จุด (0.26 เปอร์เซ็นต์) ปิดที่ 12,942.23 จุด แนสแดค เพิ่มขึ้น 23.30 จุด (0.79 เปอร์เซ็นต์) ปิดที่ 2,965.90 จุด เอสแอนด์พี เพิ่มขึ้น 3.62 จุด (0.26 เปอร์เซ็นต์) ปิดที่ 1,376.40 จุด 
ขณะที่ราคาน้ำมันโลกแตะระดับสูงสุดในรอบ 8 เดือนวานนี้ หลังนักลงทุนกังวลต่อความตึงเครียดทางภูมิรัฐศาสตร์ในตะวันออกกลาง
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนสิงหาคม เพิ่มขึ้น 2.79 ดอลลาร์ ปิดที่ 92.66 ดอลลาร์ต่อบาร์เรล สูงสุดตั้งแต่วันที่ 17 พฤษภาคม ส่วนเบรนท์ทะเลเหนือลอนดอน งวดส่งมอบเดือนกันยายน เพิ่มขึ้น 2.64 ดอลลาร์ ปิดที่ 107.80 ดอลลาร์ต่อบาร์เรล สูงสุดนับตั้งแต่วันที่ 22 พฤษภาคม